אנחל די מריה

אנחל די מריה (בספרדית: Ángel di María; נולד ב-14 בפברואר 1988) הוא כדורגלן ארגנטינאי המשחק בעמדת הקיצוני והקשר ההתקפי בבנפיקה ליסבון. די מריה הוא השחקן הראשון בהיסטוריה שכובש שערים בגמר האליפות היבשתית, המונדיאל והמשחקים האולימפיים.[דרוש מקור]. די מריה החל את הקריירה שלו בקבוצת הנוער של רוסאריו סנטראל, אחת משתי הקבוצות הבכירות של העיר רוסריו (יחד עם ניואל'ס אולד בויס). כבר מגיל צעיר הוא נחשב לשחקן מוכשר. בגיל 17 ערך את הופעת הבכורה בקבוצה הבוגרת של המועדון, ובעונתו הראשונה בבוגרים הבקיע ארבעה שערים ב-32 משחקים. לאחר שהיה מועמד לעבור למספר קבוצות הוא חתם בבנפיקה ליסבון, שרכשה את כרטיס השחקן שלו תמורת שישה מיליון אירו והעברת השחקן אנדרס דיאס לרוסאריו סנטראל. בעונתו הראשונה בבנפיקה הבקיע שער אחד בארבעים משחקים. הוא זכה לתשומת לב רבה לאחר שהצטיין במשחקי מונדיאל הנוער שנערכו בקנדה בקיץ 2007, בהם הבקיע שלושה שערים וסייע לארגנטינה לזכות בגביע. הוא נכלל בסגל הנבחרת האולימפית לאולימפיאדת בייג'ינג בשלהי קיץ 2008. הן במשחק רבע הגמר מול נבחרת הולנד והן בגמר מול נבחרת ניגריה, הבקיע את שערי הניצחון שהובילו את נבחרתו לזכייה במדליית זהב. אחרי היכולת הטובה שהפגין במהלך המשחקים האולימפיים זומן די מריה לסגל הנבחרת הבוגרת וערך את הופעת הבכורה שלו במדים הלאומיים ב-6 בספטמבר 2008, במשחק מול פרגוואי במסגרת מוקדמות מונדיאל 2010. ב-24 במאי 2010 הבקיע את שערו הראשון בנבחרת במשחק הידידות מול קנדה. הוא זומן לסגל הנבחרת למונדיאל 2010 על ידי המאמן דייגו מראדונה. ב-28 ביוני 2010 הודיעה ריאל מדריד באתרה הרשמי כי היא רכשה את כרטיס השחקן שלו מבנפיקה ליסבון תמורת 25 מיליון דולר, וכי די מריה יחתום בשורותיה לשש עונות. בעונתו הראשונה בקבוצה היה שותף לזכייתה בגביע המלך ואף בישל את שער הניצחון, בניצחון קבוצתו 0–1 על ברצלונה במשחק הגמר. בעונה הבאה היה שותף לזכייתה של הקבוצה באליפות ספרד. בשנת 2014 זכה עם הקבוצה בליגת האלופות ונבחר על ידי אופ"א לאיש המשחק של משחק הגמר. במונדיאל 2014 פתח במשחקים בהרכב נבחרתו, גילה יכולת מצוינת ואף כבש את שער הניצחון בהארכה בדקות האחרונות של המשחק נגד שווייץ אך נפצע לאחר משחק זה וסיים את דרכו בטורניר. ב-26 באוגוסט 2014 חתם במנצ'סטר יונייטד על חוזה לחמש שנים. תמורת העברתו שילמה מנצ'סטר יונייטד לריאל מדריד 59.7 מיליון לירות שטרלינג, סכום שיא שמשלמת קבוצה אנגלית עבור שחקן. ב-30 באוגוסט 2014 ערך את הופעת הבכורה שלו במדי מנצ'סטר יונייטד, בתיקו 0-0 של קבוצתו מול ברנלי. ב-14 בספטמבר 2014 כבש במדי מנצ'סטר יונייטד את שער הבכורה שלו בבעיטה חופשית מחוץ לרחבה בניצחון קבוצתו 0–4 על קווינס פארק ריינג'רס במסגרת המחזור הרביעי של הפרמייר ליג. ב-6 באוגוסט 2015 חתם לארבע שנים בפריז סן-ז'רמן עבור 46 מיליון פאונד. ב-8 ביולי 2022 חתם בהעברה חופשית ביובנטוס. בהופעת הבכורה ב-15 באוגוסט כבש גם שער בכורה בקבוצה, בניצחון 0–3 על ססואולו. ב-10 ביולי 2021 כבש את שער הניצחון בגמר קופה אמריקה 2021 נגד ברזיל ובכך העניק לנבחרתו את התואר לראשונה מאז 1993. ב-5 באוקטובר 2022 בישל שלושה שערים במשחק ליגת האלופות במדי קבוצתו יובנטוס נגד מכבי חיפה, ובכך הפך למבשל השני בטיבו בהיסטוריה של ליגת האלופות (38). נכלל בסגל נבחרת ארגנטינה לקראת טורניר מונדיאל 2022 והבקיע שער במשחק הגמר בו ניצחה קבוצתו. ב-5 ביולי 2023, לאחר 13 שנה, חזר לבנפיקה ליסבון. באוקטובר 2023, הודיע די מריה כי יפרוש מהנבחרת אחרי טורניר קופה אמריקה. די מריה נישא לג'ורג'לינה קרדוסו מארגנטינה בשנת 2011, ולהם בת. מעודכן ל-5 במרץ 2023 מעודכן ל-19 בדצמבר 2022 בנפיקה ליסבון אליפות פורטוגל (1): 2009/2010 גביע הליגה הפורטוגלית (2): 2008/2009, 2009/2010 הסופר קאפ הפורטוגלי: 2023 ריאל מדריד אליפות ספרד (1): 2011/2012 גביע המלך הספרדי (2): 2010/2011, 2013/2014 הסופר קאפ הספרדי (1): 2012 ליגת האלופות (1): 2013/2014 הסופר קאפ האירופי (1): 2014 פריז סן-ז'רמן אליפות צרפת (5): 2015/2016, 2017/2018, 2018/2019, 2019/2020, 2021/2022 הגביע הצרפתי (5): 2015/2016, 2016/2017, 2017/2018, 2019/2020, 2020/2021 גביע הליגה הצרפתית (4): 2015/2016, 2016/2017, 2017/2018, 2019/2020 גביע האלופות (4): 2016, 2018, 2019, 2020 ארגנטינה עד גיל 20 גביע העולם בכדורגל עד גיל 20 (1): 2007 הנבחרת האולימפית של ארגנטינה מדליית זהב אולימפית (1): בייג'ינג 2008 ארגנטינה קופה אמריקה: 2021, 2024 גביע העולם: 2022 סגנות: (2014) הפיינליסימה (2022) נבחרת הטורניר של גביע העולם בכדורגל: 2014 נבחרת העונה של ליגת האלופות: 2013/2014 כדורגלן השנה בארגנטינה: 2014 נבחרת השנה של אופ"א: 2014 נבחרת השנה של FIFPro:‏ 2014 נבחרת העונה בליג 1: 2015/2016, 2018/2019 שחקן החודש של ליג 1: דצמבר 2015 שחקן החודש של ליגת העל הפורטוגלית: אפריל 2010 נבחרת העשור ב-CONMEBOL של IFFHS:‏ 2011–2020 מדיה וקבצים בנושא אנחל די מריה בוויקישיתוף אנחל די מריה, ברשת החברתית פייסבוק אנחל די מריה, ברשת החברתית אינסטגרם אנחל די מריה, באתר Transfermarkt אנחל די מריה, באתר Soccerway אנחל די מריה, באתר BDFutbol אנחל די מריה, באתר WorldFootball.net אנחל די מריה, באתר National Football Teams אנחל די מריה, באתר FootballDatabase.eu אנחל די מריה, באתר ESPN הודעת ריאל מדריד באתרה הרשמי(הקישור אינו פעיל, 28.09.2018) אנגליה: אנחלדי מריה עבר למנצ'סטר יונייטד, באתר וואלה, 26 באוגוסט 2014 ynet ספורט, רשמית: פ.ס.ז' הודיעה על החתמת אנחל די מריה, באתר ynet, 6 באוגוסט 2015 Juventus.com, Angel Di Maria DAY! LIVE - Juventus, Juventus.com (באיטלקית) Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית)